**Կատարինա Վիթ** (գերմ.՝ Katarina Witt, դեկտեմբերի 3, 1965(1965-12-03) կամ 1964, Staaken, Շպանդաու, Արևմտյան Բեռլին, Գերմանիա), արևելագերմանացի գեղասահորդուհի, մենասահքում կրկնակի օլիմպիական չեմպիոնուհի (1984, 1988), աշխարհի քառակի չեմպիոն (1984, 1985, 1987, 1988), Եվրոպայի վեցակի չեմպիոն (1983-1988 անընդմեջ), ԳԴՀ-ի ութակի չեմպիոն։

Կարիերան սպորտում
-----------------

Վիթը 1982 թ.
Գեղասահքով մարզվել է մարզիչ Յուտտա Մյուլլերի ղեկավարությամբ՝ ԳԴՀ-ից՝ Կարլ-Մարքս-Շտադտ սպորտկոմպլեքսում։ 1977 թվականին Գերմանիայի Դեմոկրատական Հանրապետության առաջնությանը նրա դեբյուտն էր։ 1979 թվականին ԳԴՀ առաջնությունում գրավել է 3-րդ հորիզոնականը և աշխարհի առաջնությունում կատարել է իր առաջնելույթը։

Հաճախ վատ էր հանդես գալիս պարտադիր ֆիգուրաներ կատարելիս, բայց տարբերվում էր բացարձակ հարմոնիկ կարճ և պարտադիր ծրագրերով։ Աշխարհի առաջնության պատմության մեջ առաջիններից էր, ով կատարել է եռակի ֆլիպ ցատկ (1981): 1984—1988 թթ. տիրապետում էր միայն երկու եռակի թռիչքների՝ տուլուպի և սալխի՝ բացառությամբ 1987 թ Աշխարհի առաջնության, որտեղ նրան հաջողվեց կատարվել նաև եռակի ռիտտբերգեր։

Ընդհանուր առմամբ, Կատարինա Վիթը նվաճել է 20 միջազգային և ազգային մրցանակներ, ինչը ռեկորդ է համարվում կանանց մենասահքում։

1988 թվականի նոյեմբերի 1-ին նրա պատվին Հյուսիսային Կորեայում կայանալիք օլիմպիական խաղերին նամականիշերի բլոկ թողարկեցին։

Սպորտից հետո
------------

1988 թվականին սիրողական կարիերան ավարտելուց հետո հանդես է եկել պրոֆեսիոնալ սառցե շոուներում։ 1989 թվականին Վիթը պայմանագրով սառույցի վրա սկսեց աշխատել ամերիկյան «Հոլիդեյը սառույցի վրա» թատերախմբի հետ։ 1992 թվականին նա դարձավ աշխարհի չեմպիոն պրոֆեսիոնալների միջև։ Պրոֆեսիոնալ դաշտում նրա զուգընկերներն էին Բրայան Բոյտանոն և Բրայան Օրսերը։ Մինչև պրոֆեսիոնալների օլիմպիադաներին մասնակցության թույլտվություն ստանալը նա 1994 թվականին մասնակցել է իր երրորդ ձմեռային օլիմպիական խաղերին, որտեղ էլ զբաղեցրել է 7-րդ հորիզոնականը։

1996 թվականին թողարկվեց «Սառցե արքայադուստր» ֆիլմը (համատեղ՝ Գերմանիա-ԱՄՆ), որտեղ գլխավոր դերակատարուհին Կատարինան էր։ 1998 թվականին թողարկվեց «Ռոնին» ֆիլմը, որտեղ նա էպիզոդիկ դերում կատարում էր ռուս գեղասահորդուհի Նատաշա Կիրիլլովայի դերը։

Time ամսագիրը Վիթին անվանել է «սոցիալիզմի ամենագեղեցիկ դեմքը»։ 1998 թվականին 32-ամյա Կատարինան Playboy ամսագրի համար մասնակցել է էրոտիկ ֆոտոսեսիայի, ովքեր էլ գեղասահորդուհու համաձայնությանը ձգտում էին 10 տարի։ Դեկտեմբերյան համարում հրապարակվեցին մի շարք տպավորիչ լուսանկարներ, որտեղ ամբողջովին մերկ մարզուհին կեցվածք էր ընդունել տրոպիկական բնության ֆոնի վրա՝ ջրվեժի տակ։ Հրապարակված հարցազրույցում, որը տեղի էր ունենում միաժամանակ ֆոտոսեսիային, Վիթը բացատրեց, որ նա այդ քայլը կատարել իր ընկերոջ խնդրանքով, ով ցանկացել է տեսնել այդ լուսանկարները ամսագրում։ Կատարինայի մասնակցությամբ թողարկված ամսագիրը ընդգրկվեց Playboy ամսագրի գոյության տարիներին ամենաշատ վաճառված ամսագրերի հնգյակում։ Ստացված հոնորարի չափը Վիթը գաղտնի է պահում, այնուամենայնիվ, նշելով, որ դա «կարգին գումար» էր։

2008 թվականին 42-ամյա Կատարինա Վիթը որոշեց վերջնականապես հրաժեշտ տալ սառույցին։ Փետրվարի 16-ից մարտի 4-ը Գերմանիայի ութ քաղաքներում տեղի ունեցան «Աստղի շոուն» հրաժեշտի ելույթները։

Գեղասահորդուհու կարիերայի ավարտից հետո Վիթը նախատեսում էր իրականացնել հեռուստատեսային ծրագրեր, լինել սառույցի վրա շոուի պրոդյուսեր, ինչպես նաև ավելի շատ ժամանակ տրամադրել 2006 թվականին իր իսկ կողմից հիմնադրված հաշմանդամություն ունեցող երեխաներին օգնող բարեգործական հիմնադրամին։ 2010 թվականին Կատարինան գլխավորեց Մյունխենում կայանալիք Օլիմպիադա-2018-ի անցկացման հայտը։

2015 թվականի դրությամբ Վիթը պարբերաբար նկարահանվում է ֆիլմերում, մասնավորապես, նրան կարելի է տեսնել Թոմ Քրուզի հետ «Ջերի Մագուայր» ֆիլմում։ Կատարինան ծրագրեր է վարում գերմանական հեռուստատեսությամբ, հանդիսանում է «Աստղերը սառույցի վրա» շոուի գերմանական տարբերակի դատավոր։

Անձնական կյանք
--------------

Վիթը Կարմենի կերպարով Պրահայում կայացած Եվրոպայի առաջնությանը (հունվարի 5, 1988 թ.)
Կատարինա Վիթն ամուսնացած չէ, երեխաներ չունի։ Ապրում է Բեռլինում, որտեղ բնակարան ունի։ Ռուսական մամուլին տված հարցազրույցում Վիթը նշել է, որ իր կյանքում ունեցել է երջանիկ սեր և տղամարդկանց հետ լուրջ հարաբերություններ, սակայն հանուն ամուսնության նա չի կարող թույլ տալ իրեն զոհաբերել իր մասնագիտությունը և դադարել զբաղվել իր սիրած աշխատանքով։ Շատ է ճանապարհորդում ամբողջ աշխարհով։ Կատարինան լավ տիրապետում է անգլերենին և բավականաչափ էլ՝ ռուսերենին։

Սպորտային ձեռքբերումներ
-----------------------

| Մրցումներ | 1979 | 1980 | 1981 | 1982 | 1983 | 1984 | 1985 | 1986 | 1987 | 1988 | 1994 |
| --- | --- | --- | --- | --- | --- | --- | --- | --- | --- | --- | --- |
| Ձմեռային օլիմպիական խաղեր |  |  |  |  |  | 1 |  |  |  | 1 | 7 |
| Գեղասահքի աշխարհի առաջնություն |  | 10 | 5 | 2 | 4 | 1 | 1 | 2 | 1 | 1 |  |
| Գեղասահքի Եվրոպայի առաջնություն | 14 | 13 | 5 | 2 | 1 | 1 | 1 | 1 | 1 | 1 | 8 |
| Գեղասահքի ԳԴՀ-ի առաջնություն | 3 | 2 | 1 | 1 | 1 | 1 | 1 | 1 | 1 | 1 | - |
| Գեղասահքի Գերմանիայի առաջնություն |  |  |  |  |  |  |  |  |  |  | 2 |

Ծանոթագրություններ
------------------

1. ↑  Record #69726670 // Միջազգային նույնականացման վիրտուալ նիշք(բազմ․) — [Dublin, Ohio]: OCLC, 2003.
2. ↑  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. 1 2 3  Չեխիայի ազգային գրադարանի կատալոգ
4. 1 2  filmportal.de — 2005.
5. 1 2  Discogs — 2000.
6. 1 2  Բրոքհաուզի հանրագիտարան (գերմ.)
7. ↑  «Katarina Witt» (ռուսերեն). colnect.com. Վերցված է 2015 թ․ ապրիլի 29-ին.
8. ↑  «Sports Reference.com». Արխիվացված է օրիգինալից 2011 թ․ ապրիլի 4-ին. Վերցված է 2018 թ․ հոկտեմբերի 10-ին.
9. ↑  «Катарина Витт: «самое красивое лицо социализма». Сегодня свой 50-летний юбилей празднует одна из самых ярких звезд фигурного катания всех времен – Катарина Витт». Sports.ru. 2015 թ․ դեկտեմբերի 3. Վերցված է 2017 թ․ փետրվարի 18-ին.
10. 1 2  «Катарина Витт: "Я всегда завидовала русским женщинам"». АиФ Европа. 2005 թ․ մայիսի 26. Վերցված է 2017 թ․ փետրվարի 18-ին.
11. ↑  «Katarina Witt's Farewell Tour» (անգլերեն). GAZPROM Germania. Արխիվացված է օրիգինալից 2012 թ․ օգոստոսի 17-ին. Վերցված է 2012 թ․ օգոստոսի 7-ին.
12. ↑  «My Farewell Tour» (անգլերեն). katarina-witt.de. Արխիվացված է օրիգինալից 2012 թ․ օգոստոսի 17-ին. Վերցված է 2012 թ․ օգոստոսի 7-ին.
13. ↑  Витт возглавила заявку Мюнхена // dw-world.de
14. ↑  «Катарина Витт: королева льда». Germania-online.ru!. 2015 թ․ դեկտեմբերի 7. Արխիվացված է օրիգինալից 2017 թ․ փետրվարի 19-ին. Վերցված է 2017 թ․ փետրվարի 18-ին.

Արտաքին հղումներ
----------------

* Официальный сайт(գերմ.)(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կատարինա Վիթ» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | Olympic Channel · ՄՕԿ · AllMovie · AlloCiné · ČSFD · Discogs · Filmportal · Internet Movie Database · ԿինոՊոիսկ · MusicBrainz · Rotten Tomatoes |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ նորվեգական · Munzinger · Notable Names Database · Universalis |
|  |
| 

|  Չափորոշչային վերահսկողություն |
| --- |
|  |
| BNF: 140434200 · GND: 11884508X · GTAA: 171181 · ISNI: 0000000081501077 · LCCN: n88253564 · NDL: 00477416 · NKC: xx0001220 · NTA: 124148417 · NUKAT: n2004070150 · SUDOC: 104528141 · VIAF: 69726670 · WorldCat VIAF: 69726670 |

 |

 |